2015-ös Türkvíziós Dalfesztivál
A 2015-ös Türkvíziós Dalfesztivál volt a harmadik Türkvíziós Dalfesztivál, melynek Törökország legnagyobb városa, Isztambul adott otthont. Eredetileg a türkmenisztáni Mary majd Aşgabat lett volna a rendező város. A pontos helyszín a Yahya Kemal Beyatlı Kültür Merkezi volt. Az Eurovíziós Dalfesztivállal ellenben itt nem az előző évi győztes rendez. A döntőre december 19-én került sor. A 2014-es verseny a kazak Janar Duǵalova győzelmével zárult, aki az "Izin kórem" című dalát adta elő Kazánban. A verseny az Eurovíziós Dalfesztiválhoz hasonló, annyi eltéréssel, hogy itt azok az országok, régiók és népcsoportok vesznek részt, ahol nagy számban beszélik valamelyik török nyelvet, vagy ahol számottevő a török népesség.